Кирил Влахов
Нова година

chitanka.info

Идва вече Новата година

в нашата изстрадала родина…

Посрещаме я с фойерверки,

с римски свещи и с пиратки.

Не мислим още за заверки,

за изпити и за поправки.

Посрещаме я със колеги,

с приятели или с роднини —

споделяме със тях котлети

с ориз, туршия и сланина.

Идва вече Новата година

в нашата изстрадала родина…

Посрещаме я и с надежда

да е светло и красиво утре-то,

която — както ни изглежда —

не ще надживее даже утрото.

Но тя ни стига да се борим

за по-добро и чисто бъдеще,

към което дружно ще отворим

мостове, АЕЦ-и и пътища.

Идва вече Новата година

в нашата изстрадала родина…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.